《过汪中山舍人园亭二首 其一》
明代·尹耕

薇省辞官日，瓜田养晦时。好奇恒拜石，习草故临池。

娇鸟歌春燕，名花放蜀葵。况逢风日丽，不禁出游迟。

作者简介：（1513—?）明蔚州卫人，字子莘。嘉靖十一年进士。性嗜酒，好谈兵。授知州，免官家居。痛恨边臣玩忽，武备废弛，作《塞语》十一篇，申明边防虏势之要害。严嵩见而才之。起知州，数月中迁兵部员外郎，出为河间知府，大修武备。旋擢河南兵备佥事，被劾下狱，戍辽左。有《朔野集》。